CELEX: 62021TN0046
Language: mt
Date: 2021-01-26 00:00:00
Title: Kawża T-46/21: Rikors ippreżentat fis-26 ta’ Jannar 2021 – El Corte Inglés vs EUIPO – Yajun (PREMILITY)

15.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/40
            
         
      Rikors ippreżentat fis-26 ta’ Jannar 2021 – El Corte Inglés vs EUIPO – Yajun (PREMILITY)
      (Kawża T-46/21)
      (2021/C 88/53)
      Lingwa tar-rikors: l-Ispanjol
      
         Partijiet
      
      
         Rikorrent: El Corte Inglés, SA (Madrid, Spanja) (rappreżentant: J. L. Rivas Zurdo, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Liu Yajun (Shenzhen, iċ-Ċina)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: applikazzjoni għat-trade mark figurattiva tal-Unjoni Ewropea “PREMILITY” – Applikazzjoni għal reġistrazzjoni Nru 17 899 016
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-13 ta’ Novembru 2020 fil-Każ R 881/2020-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, sa fejn iċ-ċaħda tal-appell tal-persuna li ressqet oppożizzjoni tikkonferma d-deċiżjoni tad-Diviżjoni tal-Oppożizzjoni mogħtija fil-proċedimenti ta’ oppożizzjoni B 3 065 346, li jwassal sabiex tingħata t-trade mark tal-Unjoni Ewropea Nru 17 899 016 PREMILITY (figurattiva) għall-prodotti fil-klassijiet 11, 21, 22, 28 li ntalbet għalihom
               
            
                  —
               
               
                  tikkundanna lill-parti jew il-partijiet li jopponu għal dan ir-rikors għall-ispejjeż.
               
            
         Motivi invokati
      
      
                  —
               
               
                  Ksur tal-Artikolu 47(2) u (5) tar-Regolament (UE) 2017/1001 tal-Parlament Ewropew u tal-Kunsill u tal-ġurisprudenza stabbilita fis-sentenza tal-11 ta’ Marzu 2003, C-40/01, Ansul, EU:C:2003:145;
               
            
                  —
               
               
                  Inkoerenza tad-deċiżjoni u, għaldaqstant, ksur tal-ġurisprudenza stabbilita fis-sentenza tal-Qorti Ġenerali tal-11 ta’ Ġunju 2020 fil-Kawża C-115/19 P, China Construction Bank vs EUIPO (C-115/19 P, EU:C:2020:469) u fis-sentenza tal-Qorti Ġenerali tat-28 ta’ Mejju 2020, Cinkciarz.pl vs EUIPO – MasterCard International (We IntelliGence the World et) (T-84/19 u T-88/19 sa T-98/19, EU:T:2020:231).